Axel Leverin

Axel Leverin (født 1859 i Borås, død 1905 i Fredrikstad) var en svenskfødt portrettfotograf i Norge.

Fra 1886 drev Leverin sitt fotoatelier og -forretning i Karl Johans gate 15 i Kristiania. Bjørnstjerne Bjørnson skrev i 1892 til xylograf Gustav Emil Holter at Leverin var den som hadde tatt det beste portrettet av ham i den senere tid. I 1894 slapp han også til for å fotografere Henrik Ibsens stuer på Victoria Terrasse.

I 1894 var Leverin med på å stifte den første fotografiske interesseforeningen i Norge. Mot slutten av 1890-tallet var Leverin også etablert i Halden og i Fredrikstad. Da "Foreningen for fattige børns bekledning" ble stiftet i Fredrikstad den 12. november 1903, på initiativ fra frimurerne, ble Leverin valgt til formann, og ble sittende med dette vervet til sin død.I desember 1905 overtok konsul R.G. Apenes formannskapet i "Foreningen for fattige børns bekledning".

Forretningene i Fredrikstad og Halden ble drevet videre som Leverins Eftfl. G.S. Sollem.

 Noter og referanser 

 Litteratur 
 Bonge, Susanne: Eldre norske fotografer. Universitetsforlaget. Bergen 1980.

 Eksterne lenker 


Kategori:Svenske fotografer
Kategori:Norske fotografer
Kategori:Personer fra Borås